ai4bharat/Pralekha huggingface dataset:
કૃષિ મંત્રાલય
કેન્દ્રીય કૃષિ મંત્રીએ રાજ્યોના કૃષિ મંત્રી સાથે કરેલી વીડિયો કોન્ફરન્સના ફોલો-અપના સંદર્ભમાં રાજ્યો અને કેન્દ્ર શાસિત પ્રદેશોને કેટલાક નિર્ણયોની જાણ કરી
રાજ્યો કઠોળ અને તેલિબીયાંની ટેકાના ભાવે ખરીદીની શરૂઆત કરવાની તારીખ જાહેર કરશે
નાશજન્ય બાગાયતી પ્રોડકટસ, બિયારણ, દૂધ અને ડેરી ઉત્પાદનો સહિતની આવશ્યક ચીજો પૂરી પાડવા માટે ટ્રેનો શરૂ થશે
કેન્દ્રીય કૃષિ અને ખેડૂત કલ્યાણ મંત્રી શ્રી નરેન્દ્ર સિંહ તોમરે કોરોનાવાયરસ મહામારી બાબતે લૉકડાઉનને કારણે ઉભા થયેલા ખેડૂતો અને ખેત પ્રવૃત્તિઓ સંબંધી મુદ્દા અંગે તમામ રાજ્યો અને કેન્દ્ર શાસિત પ્રદેશોના કૃષિ મંત્રીઓ સાથે વીડીયો કોન્ફરન્સ યોજી હતી. અગાઉ થયેલી ચર્ચાઓ અને તેના ફોલો-અપ તરીકે નીચે મુજબના નિર્ણયો લેવામાં આવ્યા છે અને તેની જાણ આજે રાજ્યો અને કેન્દ્ર શાસિત પ્રદેશોને કરવામાં આવી છેઃ
- સરકારે નિર્ણય કર્યો છે કે રાજ્યોએ ટેકાના ભાવની યોજના હેઠળ કઠોળ અને તેલિબીયાંની ખરીદી ચાલુ કરવા માટે જે તે રાજ્યે સત્વરે જાહેરાત કરવી. આ ખરીદી તેના પ્રારંભની તારીખથી 90 દિવસ સુધી ચાલુ રહેવી જોઈએ.
- કેન્દ્રના કૃષિ, સહકાર, અને ખેડૂત કલ્યાણ વિભાગે તમામ રાજ્યો અને કેન્દ્ર શાસિત પ્રદેશોને બજાર દરમ્યાનગીરી યોજનાની વિગતો સર્કયુલેટ કરી દીધી છે, જેથી ખેતી અને બાગાયતની પાકની નાશવંત પેદાશોને પોષણયુક્ત ભાવ મળી રહેવાની ખાત્રી રહે. રાજ્યોને માર્ગદર્શન આપવામાં આવ્યું છે કે બજાર દરમિયાનગીરી યોજનામાં જે ખર્ચ થશે તેનો 50 ટકા ખર્ચ . ભારત સરકાર ભોગવશે.આ અંગે વિસ્તૃત માર્ગ રેખાઓ દર્શાવતો સરક્યુલર રાજ્ય સરકારોને આજે જ મોકલી દેવામાં આવ્યો છે.
અન્ય પ્રગતિ
- તા. 24-03-2020ના લૉકડાઉન દરમ્યાન પ્રધાનમંત્રી કિસાન સન્માન નિધી  યોજના હેઠળ આશરે 7.92 કરોડ ખેડૂત પરિવારોને ફાયદો થયો છે અને અત્યાર સુધીમાં રૂ. 12548 કરોડની રકમ છૂટી કરી દેવામાં આવશે.
- રાજ્યો અને કેન્દ્ર શાસિત પ્રદેશોને જારી કરવામાં આવેલી માર્ગ રેખાઓ અનુસાર 4 એપ્રિલ, 2020થી ખેડૂત, ફાર્મર પ્રોડયુસર ઓર્ગેનાઈઝેશન્સ અને સહકારી સંસ્થાઓ પાસેથી મોટા ખરીદનાર, મોટા રિટેઈલર્સ અને પ્રોસેસર્સ સીધા માર્કેટીંગને પ્રોત્સાહન આપી રાજ્ય ખેત બજાર માર્કેટીંગ સમિતિઓને નિયમન મર્યાદિત કરવા જણાવવામાં આવ્યું છે. તામિલનાડુ, કર્ણાટક અને ઝારખંડ જેવાં રાજ્યોએ જારી કરવામાં આવેલી માર્ગ રેખાઓ અનુસાર આ દિશામાં કામગીરી શરૂ કરી દીધી છે.
- રેલવેએ લૉકડાઉન શરૂ થયુ ત્યારથી આવશ્યક ચીજ વસ્તુઓનો પુરવઠો જળવાઈ રહે તે માટે 59 રૂટ ઉપર ખાસ 109 પાર્સલ ટ્રેનો નોટિફાય કરી દીધી છે. આ સાથે ખૂબ ઝડપથી ભારતના લગભગ તમામ મહત્વનાં શહેરોને આવશ્યક અને નાશવંત ચીજોના પરિવહન માટે જોડી દેવામાં આવ્યાં છે. અહીં એ બાબત નોંધવી જોઈએ કે આ સર્વિસીસનો વ્યાપ હજૂ વધારવામાં આવશે.
- આ અગાઉ ઇ-નામ એપલીકેશનમાં લોજીસ્ટીક મોડ્યુલનો ઉમેરો કરવામાં આવ્યા છે અને 200થી વધુ લોકોએ તો તેનો ઉપયોગ પણ શરૂ કરી દીધો છે.
RP(
મંત્રીમંડળ
મંત્રીમંડળે ભારત અને મોરોક્કો વચ્ચે થયેલા સમજૂતીકરાર ને મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં ભારત અને મોરોક્કો વચ્ચે ન્યાયિક ક્ષેત્રનાં વિકાસ, પ્રોત્સાહન માટે તથા પારસ્પરિક સાથસહકારને મજબૂત કરવા માટે થયેલા સમજૂતીકરાર ને મંજૂરી આપવામાં આવી છે.
અસર
આ મંજૂરીથી ભારત અને મોરક્કો વચ્ચે ન્યાયિક ક્ષેત્ર અને અન્ય કાયદાકીય બાબતો માટે સાથસહકારને પ્રોત્સાહન મળશે તેમજ બંને દેશો આ ક્ષેત્રમાં માળખાગત સુવિધા અને ઇન્ફોર્મેશન ટેકનોલોજીમાં માહિતી કે જાણકારીનું આદાનપ્રદાન કરવામાં સક્ષમ બનશે.
DK/NP/GP
(
સંરક્ષણ મંત્રાલય
નૌસેનાના કમાન્ડરોનું સંમેલન સમાપ્ત
નવી દિલ્હી, 05-05-2017
નૌસેનાના કમાન્ડરોનું ચાર દિવસીય સંમેલન 5 મે, 2017ના રોજ સમાપ્ત થઈ ગયું જેમાં નૌસેનાના મુખ્ય સ્તરના નેતૃત્વના પાછળ છ માસમાં કરાયેલા પ્રમુખ સંચાલન, પ્રશિક્ષણ અને વહીવટી ગતિવિધિઓની સમીક્ષા કરાઈ. સંમેલનમાં સમુદ્રી ક્ષેત્રમાં વિભિન્ન અભિયાનોને પૂર્ણ કરવાના સંબંધમાં ભારતીય નૌસેનાની તત્પરતાની સમીક્ષા કરાઈ.
માનનીય રક્ષા મંત્રીએ સંમેલનના શરૂઆતના દિવસે નૌસેનાના કમાન્ડરોને સંબોધિત કર્યા અને તેમની સાથે વાતચીત કરી. રક્ષા મંત્રીએ ભારતીય નૌસેનાની તેમની વ્યાપક સમુદ્રી સીમા અને રક્ષા કૂટનીતિ સહિત દેશના સમુદ્રી હિતોની રક્ષાથી લઈને વ્યવસાયિકતા અને વચનબદ્ધતા માટે તેમની પ્રશંસા કરી. તેમણે કમાન્ડરોને દરેક સમયે તૈયાર રહેવા માટે આગ્રહ કર્યો. સાથે જ તૈયારીઓને બચાવનો સૌથી શ્રેષ્ઠ ઉપાય જણાવ્યો. સ્વદેશીકરણમાં ભારતીય નૌસેનાના પ્રયાસોની પ્રશંસા કરતા તેમણે કમાન્ડરોને આગ્રહ કર્યો કે ઘરેલૂ વિશેષજ્ઞોના નિર્માણમાં જારી રખાયા છે.
સંમેલનની અધ્યક્ષતા કરતા સીએનએસના સંચાલન તૈયારી, ક્ષમતા વૃદ્ધિ , સાર-સંભાળ, લોજિસ્ટિક, બુનિયાદી માળખાનો વિકાસ અને માનવ સંસાધન વ્યવસ્થા સાથે સંબંધિત મુદ્દાઓ પર સંબોધન કર્યું. તેમણે નૌસેનાના આધુનિકીકરણ તેમજ સ્વદેશીકરણ સાથે સંબંધીત નિરંતર પ્રયાસોની આવશ્યકતા પર ભાર આપ્યો.
AP/J.Khunt/GP
(Visitor Counter : 124
સંસદીય બાબતોનું મંત્રાલય
સંસદનું શિયાળુ સત્ર 15 ડિસેમ્બર, 2017 થી 5 જાન્યુઆરી 2018 સુધી ચાલશે
નવી દિલ્હી, 24-11-2017
સંસદીય બાબતોની કેબિનેટ સમિતિ એ આજે આ વર્ષે સંસદનું શિયાળુ સત્ર 15 ડિસેમ્બર, 2017 થી 5 જાન્યુઆરી, 2018 સુધી આયોજિત કરવાની ભલામણ કરી છે. આ સમયગાળો સરકારી કામકાજની અતિઆવશ્યક્તાને આધિન રહેશે. સંસદીય કાર્ય મંત્રી શ્રી અનંત કુમારે સીસીપીએની બેઠક બાદ આ જાણકારી આપી હતી.
શ્રી અનંત કુમારે જણાવ્યું કે શિયાળુ સત્રમાં કુલ 14 બેઠક થશે અને એ 22 દિવસ સુધી ચાલશે. બેઠકની અધ્યક્ષ કેન્દ્રીય ગૃહ મંત્રી શ્રી રાજનાથ સિંહે કરી હતી, જેમાં સંસદના આગામી સત્ર માટે વિધાયી કાર્યસૂચિ પર ચર્ચા કરાઈ હતી.
પત્રકારો સાથે વાતચીત કરતા શ્રી અનંત કુમારે કહ્યું કે આવું પહેલીવાર નથી થયું કે જ્યારે વિધાનસભા ચૂંટણીને કારણે સંસદના સત્રો તે જ સમયે આયોજિત ના કરાયા હોય. આ પદ્ધતિ ભૂતકાળમાં વિવિધ સરકારો દ્વારા પણ અનેક વખત અપનાવાઈ છે. શ્રી અનંતકુમારે રાજનૈતિક દળોને અપીલ કરી કે તેઓ મહત્વપૂર્ણ વિધાયકો પર ઉપયોગી અને રચનાત્મક ચર્ચામાં સહયોગ આપે અને સંસદના બંને સદનોની કાર્યવાહી સારી રીતે ચાલે તે સુનિશ્ચિત કરે.
ત્રણ તલાક અને રાષ્ટ્રીય પછાત આયોગની બાબતમાં પૂછાયેલા સવાલના જવાબમા શ્રી અનંત કુમારે કહ્યું કે ભારતની જનતાની એ પ્રબળ ઈચ્છા છે કે આ બંને મહત્વપૂર્ણ મુદ્દાઓ પર સંસદ કાયદો બનાવે અને સરકાર લોકોની ઈચ્છા પૂર્ણ કરવા પ્રત્યે વચનબદ્ધ છે.
આગામી શિયાળુ સત્રમાં નીચે મુજબના અધ્યાદેશોની જગ્યાએ ત્રણ વિધેયક રજૂ કરાશે :
- વસ્તુ તેમજ સેવા કર  અધિનિયમ, 2017 
- નાદારી અને નાદારીની સંહિતા  અધિનિયમ, 2017
- ભારતીય વન  અધિનિયમ, 2017
સંસદ શિયાળૂ સત્રમાં પૂરક અનુદાન માંગણીઓ પર પણ વિચાર કરાશે.
NP/J.Khunt/GP
(Visitor Counter : 138
નાણા મંત્રાલય
સ્વામિહ ફંડે 2019માં શરૂઆતથી 20,557 ઘરો પૂર્ણ કર્યા
એફોર્ડેબલ એન્ડ મિડ-ઇન્કમ હાઉસિંગ માટે સ્પેશિયલ વિન્ડો  ઇન્વેસ્ટમેન્ટ ફંડ I એ ભારતનું સૌથી મોટું સામાજિક અસર ફંડ છે જે ખાસ કરીને તણાવગ્રસ્ત અને અટકેલા રહેણાંક પ્રોજેક્ટ્સને પૂર્ણ કરવા માટે રચવામાં આવ્યું છે.
આ ફંડ ભારત સરકારના નાણા મંત્રાલય દ્વારા પ્રાયોજિત છે અને તેનું સંચાલન સ્ટેટ બેંક ગ્રુપની કંપની SBICAP વેન્ચર્સ લિમિટેડ દ્વારા કરવામાં આવે છે. ફંડ પાસે ભારતમાં અથવા વૈશ્વિક બજારોમાં કોઈ પૂર્વવર્તી અથવા તુલનાત્મક પીઅર ફંડ નથી.
અત્યાર સુધીમાં સ્ટ્રેસ્ડ, બ્રાઉનફિલ્ડ અને રિયલ એસ્ટેટ રેગ્યુલેટરી ઓથોરિટી  રજિસ્ટર્ડ રેસિડેન્શિયલ પ્રોજેક્ટ્સને પૂર્ણ કરવા માટે જે સસ્તું, મધ્યમ આવક ધરાવતા આવાસની શ્રેણીમાં આવે છે, તેણે રૂ. 15,530 કરોડ પ્રાધાન્યતા ઋણ ધિરાણ પૂરું પાડવાના ઉદ્દેશ્ય સાથે એકત્ર કર્યુ છે.
સ્વામિહએ અત્યાર સુધીમાં રૂ. 12,000 કરોડથી વધુના મૂલ્યની મંજૂરીઓ સાથે લગભગ 130 પ્રોજેક્ટ્સને અંતિમ મંજૂરી આપી છે. 2019 માં શરૂઆતથી ત્રણ વર્ષમાં, ફંડ પહેલેથી જ 20,557 ઘરો પૂર્ણ કરી ચૂક્યું છે અને આગામી ત્રણ વર્ષમાં 30 ટાયર 1 અને 2 શહેરોમાં 81,000 થી વધુ ઘરો પૂર્ણ કરવાનું લક્ષ્ય રાખે છે.
ફંડ ફર્સ્ટ ટાઈમ ડેવલપર્સ, મુશ્કેલીગ્રસ્ત પ્રોજેક્ટ્સ સાથે સ્થાપિત ડેવલપર્સ, અટકેલા પ્રોજેક્ટ્સ, ગ્રાહક ફરિયાદો અને NPA એકાઉન્ટ્સનો નબળો ટ્રેક રેકોર્ડ ધરાવતા ડેવલપર્સ, એવા પ્રોજેક્ટ્સને પણ ધ્યાનમાં લે છે જ્યાં મુકદ્દમાના મુદ્દાઓ છે, તે મુશ્કેલીગ્રસ્ત પ્રોજેક્ટ્સ માટે અંતિમ ઉપાય તરીકે ધિરાણકર્તા તરીકે ગણવામાં આવે છે.
પ્રોજેક્ટ ખર્ચ પર મજબૂત દેખરેખ અને નિયંત્રણ એ SWAMIHની રોકાણ પ્રક્રિયાનો મુખ્ય આધાર છે, જે ઝડપથી પ્રોજેક્ટ પૂર્ણ કરવા સક્ષમ બનાવે છે. પ્રોજેક્ટમાં ફંડની હાજરી ઘણીવાર વર્ષોથી વિલંબિત પ્રોજેક્ટ્સમાં પણ વધુ સારા સંગ્રહ અને વેચાણ માટે ઉત્પ્રેરક તરીકે કામ કરે છે.
મજબૂત નિયંત્રણોને જોતાં અને પ્રોજેક્ટ્સ અને પ્રમોટર્સના ટ્રેક રેકોર્ડ હોવા છતાં, ફંડ 26 પ્રોજેક્ટ્સમાં બાંધકામ પૂર્ણ કરવામાં અને તેના રોકાણકારો માટે વળતર જનરેટ કરવામાં સક્ષમ છે.
ફંડે રિયલ એસ્ટેટ અને ઈન્ફ્રાસ્ટ્રક્ચર ક્ષેત્રના ઘણા આનુષંગિક ઉદ્યોગોના વિકાસમાં પણ મહત્વની ભૂમિકા ભજવી છે, જેણે રૂ. 35,000 કરોડથી વધુની તરલતા સફળતાપૂર્વક અનલૉક કરી છે.
YP/GP/JD
(Visitor Counter : 160
પ્રધાનમંત્રીનું કાર્યાલય
પ્રધાનમંત્રી આવતીકાલે  નવી દિલ્હીમાં બુદ્ધ જયંતિની ઉજવણીમાં ભાગ લેશે
પ્રધાનમંત્રી શ્રી નરેન્દ્ર મોદી 30 એપ્રિલ, 2018ના રોજ નવી દિલ્હીમાં ઇન્દિરા ગાંધી ઇન્ડોર સ્ટેડિયમ ખાતે બુદ્ધ જયંતિની ઉજવણીમાં ભાગ લેશે.
તેઓ સંઘ દાન અર્પણ કરશે તેમજ સારનાથની કેન્દ્રીય ઉચ્ચ તિબ્બતી શિક્ષણ સંસ્થાન તથા બોધગયાનાં અખિલ ભારતીય ભિક્ષુ સંઘને વૈશાખ સન્માન પ્રશસ્તિ પત્ર અર્પણ કરશે. તેઓ આ સમારંભને સંબોધન પણ કરશે.
RP
(Visitor Counter : 45
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- છેલ્લા એક મહિનામાં તમામ રાજ્યો/કેન્દ્રશાસિત પ્રદેશોમાં સક્રિય કેસોમાં ઘટાડો થયો
- 18 રાજ્યો/કેન્દ્રશાસિત પ્રદેશોમાં છેલ્લા 24 કલાકમાં એકપણ મૃત્યુ નોંધાયું નથી
- સાજા થનારાઓની સંખ્યામાં સતત વૃદ્ધિ; કુલ સાજા થયેલા દર્દીની સંખ્યા 1.06 કરોડ
- લગભગ 90 લાખ લોકોએ કોવિડ-19 વિરોધી રસી લીધી

#Unite2FightCorona
#IndiaFightsCorona
Press Information Bureau
Ministry of Information and Broadcasting
Government of India
છેલ્લા એક મહિનામાં તમામ રાજ્યો/કેન્દ્રશાસિત પ્રદેશોમાં સક્રિય કેસોમાં ઘટાડો થયો, 18 રાજ્યો/કેન્દ્રશાસિત પ્રદેશોમાં છેલ્લા 24 કલાકમાં એકપણ મૃત્યુ નોંધાયું નથી, સાજા થનારાઓની સંખ્યામાં સતત વૃદ્ધિ; કુલ સાજા થયેલા દર્દીની સંખ્યા 1.06 કરોડ, લગભગ 90 લાખ લોકોએ કોવિડ-19 વિરોધી રસી લીધી
વધુ વિગતો માટે: https://pib.gov.in/PressReleasePage.aspx?PRID=1698625
કોવિડ-19ના રસીકરણ માટે જાગૃતિ ફેલાવવાના હેતુથી મલ્ટીમીડિયા એક્ઝિબિશન વાનની સફર અને આત્મનિર્ભર ભારતને ફ્લેગ ઓફ આપ્યું
વધુ વિગતો માટે: https://pib.gov.in/PressReleseDetail.aspx?PRID=1698401
કોવિડ-19ના લીધે લોજિસ્ટિકલ પડકારો વચ્ચે એપ્રિલ-ડિસેમ્બર, 2020 દરમિયાન કઠોળની નિકાસમાં તીવ્ર વધારો
વધુ વિગતો માટે: https://pib.gov.in/PressReleasePage.aspx?PRID=1696738
કેન્દ્ર તરફથી ઉત્તરપૂર્વ પ્રદેશને કોવિંડ-19 મહામારી સામે અસરકારક રીતે લડવા માટે પર્યાપ્ત ફંડ પ્રાપ્ત થયુઃ ડો. જિતેન્દ્ર સિંહ
વધુ વિગતો માટે: https://pib.gov.in/PressReleasePage.aspx?PRID=1696782
કોવિડ-19ના સંચાલન પર લક્ષ આપતા આયુષ મંત્રાલય દ્વારા જનજાગૃતિ વ્યાખ્યાન શ્રેણી ‘આયુસંવાદ’-આયુષ મંત્રી
વધુ વિગતો માટે: https://pib.gov.in/PressReleasePage.aspx?PRID=1697468
સંસદમાં કોવિડ-19માં હોમિયોપેથી દવાઓનાં ઉપયોગ અંગે ચર્ચા થઈ
વધુ વિગતો માટે: https://pib.gov.in/PressReleasePage.aspx?PRID=1697390
કૃષિ પર કોવિડ-19ની અસર
વધુ વિગતો માટે: : https://pib.gov.in/PressReleasePage.aspx?PRID=1697512
લોકડાઉન દરમિયાન અનાજ વિતરણ
વધુ વિગતો માટે: https://pib.gov.in/PressReleasePage.aspx?PRID=1697363
કોવિડ પછી પ્રથમવાર રેલવે નૂરની આવક ગત વર્ષના કુલ આંકડા કરતાં આ વર્ષે વધી ગઈ
વધુ વિગતો માટે: https://pib.gov.in/PressReleasePage.aspx?PRID=1697789
FACT CHECK
(Visitor Counter : 158
પ્રધાનમંત્રીનું કાર્યાલય
પ્રધાનમંત્રીએ રાજસ્થાનના લોકોને રાજસ્થાન દિવસની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ રાજસ્થાનના લોકોને રાજસ્થાન દિવસની શુભકામનાઓ પાઠવી છે.
એક ટ્વીટમાં પ્રધાનમંત્રીએ કહ્યું;
"બહાદુરી, સ્વાભિમાન અને બલિદાનની ઐતિહાસિક ભૂમિ રાજસ્થાનના તમામ રહેવાસીઓને શુભેચ્છાઓ. રાજસ્થાન દિવસની શુભકામનાઓ. આ રાજ્ય પ્રગતિના પંથે આગળ વધે તેવી શુભેચ્છા."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
દેશમાં કોવિડ-19ની સ્થિતિની સમીક્ષા કરવા માટે કેન્દ્રીય આરોગ્ય મંત્રી ડૉ. મનસુખ માંડવિયાની અધ્યક્ષતામાં ઉચ્ચ સ્તરીય બેઠક યોજાઇ
અધિકારીઓને સર્વેલન્સ વ્યૂહનીતિના અસરકારક અમલીકરણ અને વેરિઅન્ટની વહેલી શોધ માટે જીનોમ સિક્વન્સિંગને મજબૂત કરવા પર ધ્યાન કેન્દ્રિત કરવાના નિર્દેશો આપ્યા
પાત્રતા ધરાવતી વસ્તીને મિશન મોડ પર કોવિડ-19નો સાવચેતી ડોઝ આપવાની કામગીરીને વેગવાન બનાવવા માટે અનુરોધ કર્યો
દેશમાં કોવિડ-19 મહામારીની સ્થિતિ, રસીકરણ અભિયાનની સ્થિતિ અને કોવિડ-19ના નવા વેરિએન્ટ્સની વૈશ્વિક પરિદૃશ્યની સમીક્ષા કરવા માટે આજે કેન્દ્રીય આરોગ્ય અને પરિવાર કલ્યાણ મંત્રી ડૉ. મનસુખ માંડવિયાએની અધ્યક્ષતામાં જાહેર આરોગ્ય નિષ્ણાતો અને અધિકારીઓ સાથે એક બેઠક યોજવામાં આવી હતી. આ બેઠક દરમિયાન નીતિ આયોગના સભ્ય  ડૉ. વી. કે. પૌલ પણ હાજર હતા.
MoHFWના અધિક સચિવ શ્રી લવ અગ્રવાલે મુખ્યત્વે યુરોપમાં અને વિશ્વમાં વિવિધ ઓમિક્રોન વેરિઅન્ટ્સના વિશ્લેષણ, કોવિડના કેસોના અનુસંધાનમાં વૈશ્વિક પરિદૃશ્ય પર વિગતવાર પ્રેઝન્ટેશન આપ્યું હતું. આ પ્રેઝન્ટેશનમાં કોવિડ-19 કેસના ટ્રેન્ડ સાથે દેશમાં કોવિડ-19ની સ્થિતિનું વિગતવાર વિશ્લેષણ સામેલ કરાયું હતું; દરરોજ નોંધાયેલા કેસો, સક્રિય કેસોની સંખ્યા, કેસ પોઝિટીવિટીનો દર અને પરીક્ષણની સ્થિતિ સાથે રાજ્યવાર સાપ્તાહિક પરીક્ષણો તેમજ પ્રત્યેક એક મિલિયન દીઠ પરીક્ષણોમાં RT-PCRનો હિસ્સો વગેરે વિગતો તેમાં સામેલ કરવામાં આવી હતી.
MoHFWના અધિક સચિવ ડૉ. મનોહર અગનાનીએ દેશમાં રસીકરણની વર્તમાન સ્થિતિ, રસીની ઉપલબ્ધતા, રસી આપવા અંગેનું રાજ્યવાર વિશ્લેષણ અંગે પ્રેઝન્ટેશન આપ્યું હતું અને દેશમાં સાવચેતીનો ડોઝ આપવાની ગતિ ધીમી હોવાની બાબત પર પ્રકાશ પાડ્યો હતો.
કેન્દ્રીય આરોગ્ય મંત્રીએ સમયસર રીતે ચેપના ફેલાવાનું મૂલ્યાંકન કરવા અને તેને નિયંત્રિત કરવા માટે પર્યાપ્ત માત્રામાં પરીક્ષણ  અને અસરકારક કોવિડ-19 સર્વેલન્સ હાથ ધરવાની જરૂરિયાત પર ભાર મૂક્યો હતો. ડૉ. માંડવિયાએ અધિકારીઓને સમગ્ર દેશમાં દેખરેખ પર ધ્યાન કેન્દ્રિત કરવાનું ચાલુ રાખવાનો નિર્દેશ આપ્યો હતો, ખાસ કરીને સેન્ટિનલ સાઇટ્સ દ્વારા SARI અને ILI કેસોની દેખરેખ રાખવા અને અન્ય દેશોમાં ઓમિક્રોન વેરિઅન્ટ્સની ઓળખને પગલે કોઇપણ સંભવિત મ્યૂટેશન માટે સ્કૅન કરવા માટે હોલ જીનોમ સિક્વન્સિંગ  પર ધ્યાન કેન્દ્રિત કરવાના નિર્દેશો આપ્યા હતા. તેમણે અધિકારીઓને કોવિડ-19 ને કારણે હોસ્પિટલમાં દાખલ થવા પર નજીકથી દેખરેખ રાખવાનો પણ અનુરોધ કર્યો હતો. તેમણે પાત્રતા ધરાવતા લાભાર્થીઓને સાવચેતીના ડોઝ સહિત રસીકરણની ગતિ વધારવાનો આગ્રહ કર્યો હતો.
નવા ઓમિક્રોન વેરિઅન્ટના ઉદ્ભવ સાથે, ઘણા દેશોમાં કેસોમાં તીવ્ર વધારો જોવા મળી રહ્યો છે. કેન્દ્રીય આરોગ્ય મંત્રીએ એન્ટ્રી પોઇન્ટ્સ પર દેખરેખ રાખવા પર ભાર મૂક્યો હતો. તેમણે ખાસ કરીને આગામી તહેવારોની મોસમને ધ્યાનમાં રાખીને કોવિડ માટે યોગ્ય વર્તણૂક ના સતત અમલીકરણ માટે સમુદાય જાગૃતિની જરૂરિયાત પર પણ પ્રકાશ પાડ્યો હતો.
આ બેઠકમાં સરકારના અગ્ર વૈજ્ઞાનિક સલાહકાર ડો. અજય કુમાર સૂદ, શ્રીમતી એસ. અપર્ણા, સચિવ , ICMRના DG ડૉ. રાજીવ બહલ તેમજ આરોગ્ય મંત્રાલયના અન્ય વરિષ્ઠ અધિકારીઓ ઉપસ્થિત રહ્યા હતા.
YP/GP/JD
(Visitor Counter : 111
પ્રધાનમંત્રીનું કાર્યાલય
પ્રધાનમંત્રીએ વિશ્વ પર્યાવરણ દિવસ નિમિત્તે લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ વિશ્વ પર્યાવરણ દિવસ નિમિત્તે લોકોને શુભકામનાઓ પાઠવી છે.
પ્રધાનમંત્રીએ કહ્યું, “વિશ્વ પર્યાવરણ દિવસની શુભેચ્છા. ચાલો સૌ સાથે મળી, એ સુનિશ્ચિત કરીએ કે આપણી આવનારી પેઢી સ્વચ્છ અને હરિયાળી પૃથ્વી પર પ્રકૃતિ સાથેની સંવાદિતા સાથે જીવે.”
NP/J.Khunt/RP
(Visitor Counter : 146
કાર્મિક, લોક ફરિયાદ અને પેન્શન મંત્રાલય
ડૉ. જિતેન્દ્ર સિંહે આજે તબીબી અને પોલીસ કર્મચારીઓના ઉપયોગ માટે કેન્દ્રીય ભંડારે તૈયાર કરેલી 4900થી વધારે પ્રોટેક્ટિવ કિટ સુપરત કરી
કેન્દ્રીય રાજ્ય કક્ષાનાં પૂર્વોત્તર વિકાસ વિભાગ મંત્રી , રાજ્ય કક્ષાનાં કેન્દ્રીય પ્રધાનમંત્રી કાર્યાલય, પર્સનલ, જાહેર ફરિયાદો, પેન્શન, પરમાણુ ઊર્જા અને અંતરિક્ષ મંત્રી ડૉ. જિતેન્દ્ર સિંહે તબીબી સમુદાય અને પોલીસ કર્મચારીઓની નિઃસ્વાર્થ સેવાની પ્રશંસા કરી હતી તેમજ તેમના કાર્યોને બિરદાવવાનાં પ્રતીક સ્વરૂપે તબીબી કાર્યકર્તાઓ અને પોલીસ કર્મચારીઓને ટોકન સ્વરૂપે કેન્દ્રીય ભંડાર દ્વારા 4900થી વધારે પ્રોટેક્ટિવ કિટ સુપરત કરી હતી, જેમાં સેનિટાઇઝર, હેન્ડ વોશ વગેરે સામેલ છે. આજે એમના નિવાસસ્થાને આયોજિત એક નાનાં કાર્યક્રમમાં આ કિટ આરોગ્ય મંત્રાલય અને દિલ્હી પોલીસના પ્રતિનિધિઓને સુપરત કરવામાં આવી હતી. આ કાર્યક્રમ દરમિયાન સોશિયલ ડિસ્ટન્સિંગના નિયમોનું પાલન થયું હતું.
ત્યારબાદ મીડિયા સાથે વાત કરતા ડૉ. જિતેન્દ્ર સિંહે જણાવ્યું હતું કે, છેલ્લાં થોડા અઠવાડિયાઓમાં આપણો દેશ કોરોના વાયરસ સામેની લડાઈમાં સંકળાયેલો છે. જ્યારે રાષ્ટ્રીય સ્તરે લોકડાઉન લાગુ હોવાના કારણે મોટા ભાગનાં નાગરિકો નીતિનિયમોનું પાલન કરીને ઘરમાં છે, ત્યારે તબીબી અને પોલીસ કર્મચારીઓ વગેરે જેવા કેટલીક વ્યક્તિઓ આ મુશ્કેલ સમયમાં તેમની સામાન્ય ફરજ ઉપરાંત કામકાજ કરી રહ્યાં છે. તેમણે એવું પણ ઉમેર્યું હતું કે, કોવિડ 19 રોગચાળાને પગલે ભારતનાં આદરણીય પ્રધાનમંત્રીની અપીલ પર કેન્દ્રીય પર્સનલ, જાહેર ફરિયાદો, પેન્શન અને ડીઓએનઇઆર મંત્રાલયોએ લોકડાઉનની જાહેરાત પછી શ્રેણીબદ્ધ પગલાં લીધા છે.
પર્સનલ અને ટ્રેનિંગ વિભાગના નેજા હેઠળ જનકલ્યાણકારક પ્રોજેક્ટ કેન્દ્રીય ભંડાર ઉપભોક્તાઓને નિયમિતપણે અને સતત આવશ્યક ચીજવસ્તુઓનો પુરવઠો પૂરો પાડે છે. અગાઉ આ મહિનાના પ્રથમ અઠવાડિયામાં ડૉ. જિતેન્દ્ર સિંહે કેન્દ્રીય ભંડારે તૈયાર કરેલી ખાદ્ય અને ઘરગથ્થું ચીજવસ્તુઓની 2200થી વધારે કિટ ડીએમ  અને એસડીએમ, સિવિલ લાઇન્સ, સેન્ટ્રલ દિલ્હી જિલ્લાને સુપરત કરી હતી, જેથી તેઓ જરૂરિયાતમંદ પરિવારોમાં એનું વિતરણ કરી શકે.
GP/DS
(Visitor Counter : 136
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ જાપાનના પ્રધાનમંત્રી મહામહિમ ફુમિયો કિશિદા સાથે ટેલિફોન પર વાતચીત કરી
પ્રધાનમંત્રી શ્રી નરેન્દ્ર મોદીએ આજે જાપાનના પ્રધાનમંત્રી મહામહિમ ફુમિયો કિશિદા સાથે ટેલિફોન પર વાતચીત કરી હતી.
પ્રધાનમંત્રીએ મહામહિમ કિશિદાને જાપાનના પ્રધાનમંત્રી તરીકે પદભાર ગ્રહણ કરવા અંગે અભિનંદન અને શુભેચ્છાઓ પાઠવી.
બંને નેતાઓએ ભારત અને જાપાનની વચ્ચે વિશેષ વ્યૂહાત્મક તેમજ વૈશ્વિક સહભાગિતામાં ઝડપથી થઈ રહેલી પ્રગતિ પર સંતોષ વ્યક્ત કર્યો અને હાઈ ટેક અને ભવિષ્યમાં ઊભરનારા ક્ષેત્રો સહિત વિવિધ ક્ષેત્રોમાં સહયોગને વધુ આગળ વધારવાની સંભાવના પર સહમતિ વ્યક્ત કરી. પ્રધાનમંત્રીએ જાપાની કંપનીઓને વધુ રોકાણના માધ્યમથી ભારતના આર્થિક સુધારાઓનો લાભ ઉઠાવવા માટે આમંત્રિત કરી.
બંને નેતાઓએ ભારત-પેસિફિક ક્ષેત્રમાં ભારત અને જાપનની વચ્ચે દૃષ્ટિકોણોના વધતા સાંમજસ્ય તથા મજબૂત સહયોગ વિશે પણ ચર્ચા કરી. તેમણે આ સંદર્ભમાં ક્વૉડ ફ્રેમવર્ક અંતર્ગત સહયોગની પ્રગતિની સમીક્ષા કરી.
પ્રધાનમંત્રીએ મહામહિમ કિશિદાને દ્વિપક્ષીય શિખર મંત્રણા માટે પોતાની સુવિધાનુસાર ટૂંક સમયમાં ભારત આવવાનું આમંત્રણ આપ્યું.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ આદરણીય ડૉ. ફિલિપોઝ માર ક્રાઈસોસ્ટૉમ માર થોમા વાલિયા મેટ્રોપોલિટનના નિધન અંગે દુઃખ વ્યક્ત કર્યુ
પ્રધાનમંત્રી શ્રી નરેન્દ્ર મોદીએ આદરણીય ડૉ. ફિલિપોઝ માર ક્રાઈસોસ્ટૉમ માર થોમા વાલિયા મેટ્રોપોલિટનના નિધન અંગે દુઃખ વ્યક્ત કર્યુ હતું.
પ્રધાનમંત્રીએ એક ટ્વીટમાં કહ્યું “આદરણીય ડૉ. ફિલિપોઝ માર ક્રાઈસોસ્ટૉમ માર થોમા વાલિયા મેટ્રોપોલિટનના નિધનથી દુઃખી છું. તેઓ ધર્મશાસ્ત્રના તેમના સમૃદ્ધ જ્ઞાન માટે અને માનવ પીડાઓને દૂર કરવાના તેમના પ્રયાસો માટે હંમેશા યાદ રહેશે. માલનકારા માર થોમા સિરિયન ચર્ચના સભ્યોને સાંત્વના.”
(
પ્રધાનમંત્રીનું કાર્યાલય
પ્રધાનમંત્રીએ સુશાંત સિંહ રાજપૂતના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ સુશાંત સિંહ રાજપૂતના નિધન પર શોક વ્યક્ય કર્યો છે.
પ્રધાનમંત્રીએ કહ્યું કે, “ એક તેજસ્વી યુવા અભિનેતા બહુ ઝડપથી જતા રહ્યા. તેમણે ટીવી પર અને ફિલ્મોમાં ઉત્કૃષ્ટ પ્રદર્શન કર્યું. મનોરંજનની દુનિયામાં તેમના ઉદય એ ઘણા લોકોને પ્રેરિત કર્યા અને તેઓ ઘણાં યાદગાર પ્રદર્શનને પાછળ છોડતા ગયા છે. તેમના નિધન થી ઘણો આઘાત લાગ્યો છે. મારી સાંત્વના તેમના પરિજનો અને પ્રશંસકો સાથે છે. ઓમ શાંતિ.”
GP/DS
(
પ્રધાનમંત્રીનું કાર્યાલય
પ્રધાનમંત્રીએ આંબેડકર જયંતી નિમિત્તે લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ આંબેડકર જયંતી નિમિત્તે લોકોને શુભેચ્છા પાઠવી હતી.
પ્રધાનમંત્રીએ કહ્યું, “સંવિધાનના ઘડવૈયા અને સામાજિક ન્યાયના પ્રણેતા બાબસાહેબ ડૉ. ભીમરાવ આંબેડકરને એમની જયંતી પર સાદર નમન.”
RP
(Visitor Counter : 138
મંત્રીમંડળ
મંત્રીમંડળે ભારત અને યુનાઇટેડ કિંગડમ વચ્ચે તબીબી ઉત્પાદનોના નિયમન ક્ષેત્રે સહકાર માટે સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારતના કેન્દ્રીય ઔષધ માનક નિયંત્રણ સંગઠન  અને યુનાઇટેડ કિંગડમની યુનાઇડેટ કિંગડમ ઔષધ અને આરોગ્ય સંભાળ ઉત્પાદન નિયમન એજન્સી  વચ્ચે તબીબી ઉત્પાદન નિયમન ક્ષેત્રે પારસ્પરિક સહયોગ માટે સમજૂતી કરાર  પર હસ્તાક્ષર કરવાની મંજૂરી આપી દીધી છે.
આ MoUથી કેન્દ્રીય ઔષધ માનક નિયંત્રણ સંગઠન  અને યુનાઇટેડ કિંગડમની યુનાઇડેટ કિંગડમ ઔષધ અને આરોગ્ય સંભાળ ઉત્પાદન નિયમન એજન્સી  વચ્ચે તેમની આંતરરાષ્ટ્રીય જવાબદારીઓને સુસંગત તબીબી ઉત્પાદનોના નિયમન સંબંધિત બાબતોમાં માહિતીનું આદાનપ્રદાન અને ફળદાયી સહકાર માટે યોગ્ય માળખું સ્થાપિત કરવામાં મદદ મળશે. બંને નિયમનકારી સત્તામંડળો વચ્ચે સહકારના મુખ્ય ક્ષેત્રોમાં નીચેની બાબતો સામેલ છે:
a) ફાર્મા સંયુક્ત સતર્કતા સહિત એવી સલામતી માહિતીનું આદાનપ્રદાન જ્યાં અન્ય પક્ષ સંબંધિત સલામતીની ચોક્કસ ચિંતાનું પરિબળ આવતું હોય. આમાં દવાઓ અને તબીબી ઉપકરણો સંબંધિત સલામતીની ચિંતાઓ પણ સામેલ છે.
b) ભારત અને યુનાઇટેડ કિંગડમ દ્વારા આયોજિત વિવિધ વૈજ્ઞાનિક અને પ્રેક્ટિકલ પરિષદો, સંગોષ્ઠીઓ, પરિસંવાદો અને મંચમાં સહભાગીતા.
c) સારી લેબોરેટરી કામગીરીઓ , સારી તબીબી કામગીરીઓ , સારી વિનિર્માણ કામગીરીઓ , સારી વિતરણ કામગીરીઓ  અને સારી ફાર્મા કો-વિજિલન્સ કામગીરીઓ  સંબંધિત માહિતીનું આદાનપ્રદાન અને પારસ્પરિક સહકાર.
d) બંને પક્ષોએ સહમતી સાધેલા ક્ષેત્રોમાં ક્ષમતા નિર્માણ.
e) બંને પક્ષો વચ્ચે એકબીજાના નિયમનકારી માળખા, જરૂરિયાતો અને પ્રક્રિયાઓ અંગે સમજણને પ્રોત્સાહન આપવું; અને બંને પક્ષોએ ભવિષ્યની નિયમનકારી મજબૂતીકરણ પહેલ માટે સુવિધા પૂરી પાડવી.
f) દવાઓ અને તબીબી ઉપકરણો સંબંધિત કાયદા અને નિયમની માહિતીનું આદાનપ્રદાન કરવું.
g) બિનલાઇસન્સ પ્રાપ્ત આયાત અને નિકાસને અંકુશમાં લેવા માટેના પ્રયાસોમાં એકબીજાને સહકાર આપવા માટે માહિતીનું આદાનપ્રદાન કરવું.
h) આંતરરાષ્ટ્રીય મંચ પર એકબીજા સાથે સંકલન કરવું.
આ સમજૂતી કરાર દ્વારા બંને પક્ષો વચ્ચે નિયમનકારી પાસાઓ સંબંધે વધુ સારી સમજણ કેળવાશે અને તેનાથી તબીબી ઉત્પાદનો નિયમનના ક્ષેત્રમાં સહકારમાં વધારો થશે તેમજ આંતરરાષ્ટ્રીય મંચ પર બંને વચ્ચે બહેતર સંકલન સ્થાપિત થશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી અને બ્રાઝિલના રાષ્ટ્રપતિએ ટેલીફોન પર વાત કરી
પ્રધાનમંત્રી શ્રી નરેન્દ્ર મોદીએ આજે બ્રાઝિલના રાષ્ટ્રપતિ મહામહિમ જાયર મેસિયાસ બોલ્સોનારો સાથે ટેલીફોન પર વાત કરી હતી. બંને નેતાઓએ કોવિડ-19 મહામારીને કારણે આંતરરાષ્ટ્રીય સ્તરે ઊભી થયેલી સ્થિતિની ચર્ચા કરી હતી.
પ્રધાનમંત્રીએ કોવિડ-19 રોગચાળાને કારણે બ્રાઝિલમાં થયેલી જાનહાનિ પર શોક અને આશ્વાસનની લાગણી વ્યક્ત કરી હતી. તેમણે જણાવ્યું હતું કે, દરેક ભારતીયની પ્રાર્થના આ સમયે બ્રાઝિલના મૈત્રીપૂર્ણ લોકો સાથે છે.
બંને નેતાઓએ ભારત અને બ્રાઝિલ વચ્ચે ગાઢ સહકારના મહત્ત્વ પર, દ્વિપક્ષીય સંબંધ પર તેમજ બહુપક્ષીય સંસ્થાગત માળખાગત કાર્ય પર ભાર મૂક્યો હતો, જેથી કોવિડ-19ને કારણે ઊભી થયેલી કટોકટીની સ્થિતિની અસર ઓછામાં ઓછી કરી શકાય. તેઓ કોવિડ-19 પછીની દુનિયા માટે વૈશ્વિકરણની નવા માનવકેન્દ્રિત વિભાવનાને પરિભાષિત કરવાની જરૂરિયાત પર સંમત થયા હતા.
પ્રધાનમંત્રીએ હાલ કટોકટીના સમયમાં બ્રાઝિલના રાષ્ટ્રપતિને શક્ય તમામ સાથસહકારની ખાતરી આપી હતી. તેઓ કોવિડ-19ના કારણે ઊભી થયેલી સ્થિતિ અને એમાંથી ઊભા થયેલા પડકારોના સંબંધમાં તેમના અધિકારીઓ નિયમિતપણે સંપર્કમાં રહેશે એ બાબત પર સંમત થયા હતા.
ચાલુ વર્ષે ભારતના 70મા પ્રજાસત્તાક દિવસમાં મુખ્ય અતિથિ તરીકે બ્રાઝિલનાં રાષ્ટ્રપતિના આગમનને યાદ કરીને પ્રધાનમંત્રીએ ભારત અને બ્રાઝિલ વચ્ચે મૈત્રીપૂર્ણ સંબંધોમાં આવેલી જીવંતતા પર ખુશી વ્યક્ત કરી હતી. તેમણે ગયા વર્ષે બ્રિક્સના નેતૃત્વ બદલ બ્રાઝિલનો આભાર પણ વ્યક્ત કર્યો હતો.
RP
(
પ્રધાનમંત્રીનું કાર્યાલય
પ્રધાનમંત્રી 20 સપ્ટેમ્બરનાં રોજ દ્વારકામાં ઇન્ડિયા ઇન્ટરનેશનલ કન્વેન્શન એન્ડ એક્સ્પો સેન્ટરનો શિલાન્યાસ કરશે
પ્રધાનમંત્રી શ્રી નરેન્દ્ર મોદી આવતીકાલે 20 સપ્ટેમ્બર, 2018નાં રોજ નવી દિલ્હીમાં દ્વારકા ખાતે ઇન્ડિયા ઇન્ટરનેશનલ કેન્વેશન એન્ડ એક્સ્પો સેન્ટર નું ભૂમિપૂજન કરશે. ત્યાર બાદ પ્રધાનમંત્રી અહીં એકત્રિત જનમેદનીને સંબોધન કરશે.
સેક્ટર 25, દ્વારકામાં સ્થિત આ સેન્ટર આંતરરાષ્ટ્રીય સ્તરનું અત્યાધુનિક એક્ઝિબિશન-કમ-કન્વેન્શન સેન્ટર બનશે, જે નાણાકીય, હોસ્પિટાલિટી અને રિટેલ સેવાઓ જેવી સુવિધા આપશે. આ પ્રોજેક્ટનો અંદાજિત ખર્ચ રૂ. 25,700 કરોડ છે.
આ પ્રોજેક્ટ ઔદ્યોગિક નીતિ અને સંવર્ધન વિભાગ  દ્વારા સ્થાપિત 100 ટકા સરકારી કંપની ઇન્ડિયા ઇન્ટરનેશનલ કન્વેન્શન સેન્ટર એન્ડ એક્ઝિબિશન સેન્ટર લિમિટેડ  દ્વારા લાગુ કરવામાં આવે છે.
RP/GP
(Visitor Counter : 136